**Irefutabil**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- A mai trecut un an ca o părere

Pe care n-am trăit-o îndeajuns,

Dar am găsit în poezii putere

De-a întreba și de-a primi răspuns

La toate punctele care ne leagă

Irefutabil, niciun compromis

Nu a putut din zbor să ne distragă

Nici să ne-oprească vreun minut din scris.

Povestea noastră nu-i însăilată

Pe-o coală de hârtie de creion,

Ea curge uniform ca o sonată

Și va rămâne-n timp ca etalon.

- Străbat cu gândul puncte cardinale,

Când timpul îşi aşterne între noi,

Pe coli subţiri sau pe zăpada moale,

Secundele. Te-aş cere înapoi

Cu tot ce n-am, cu tot ce-mi aparţine...

Din an în an îmi e cu mult mai greu.

Nu simţi la fel? Ce legături sangvine

Te țin închis în AND-ul meu?

E poezia un destin aparte

Pe care-l împărţim din alte vieţi

Şi niciodată-n lume, nicio carte

Nu va veghea atâtea dimineţi.

Ioan Grigoraș Liliana Trif